b'\n_START_ARTICLE_\nNorsk klippfiskmuseum\n_START_PARAGRAPH_\nNorsk klippfiskmuseum ligger i Kristiansund, og er etablert som en del av Nordm\xc3\xb8re Museum. Museet holder til i Milnbrygga, en autentisk klippfiskbrygge fra midt p\xc3\xa5 1700-tallet. Museet viser hvordan klippfiskproduksjonen har foreg\xc3\xa5tt i Norge gjennom mer enn 250 \xc3\xa5r. Til brygga h\xc3\xb8rer klippfiskberg og vaskeplass for fisk. Anlegget ligger sentralt ved havna, midt i Kristiansunds bybilde. Hvert \xc3\xa5r arrangeres bacalaofestival der firmaer og klippfiskelskere konkurrerer om \xc3\xa5 lage den beste bacalaoen. Bacalao p\xc3\xa5 norsk er en gryterett av klippfisk._NEWLINE_Her er produsert klippfisk siden f\xc3\xb8r 1749, da den skotske klippfiskkj\xc3\xb8pmannen William Gordon reiste de eldste deler av brygga. Bygningen fikk navn etter en senere eier, ogs\xc3\xa5 han en av de skotske klippfiskkj\xc3\xb8pmenn, Walter Miln. _NEWLINE_Milnbrygga er en sj\xc3\xb8bod, bygd i laftet t\xc3\xb8mmer og med store svalganger p\xc3\xa5 langs. Ordet brygge betyr p\xc3\xa5 Nordm\xc3\xb8re og i Kristiansund et hus, en sj\xc3\xb8bod, som st\xc3\xa5r plassert i landskapet slik at den har direkte tilflot, dvs. at b\xc3\xa5ter og fart\xc3\xb8yer kan legges direkte inntil bygningen slik at lasting og lossing foreg\xc3\xa5r direkte mellom bygning og b\xc3\xa5t.'